"Director, Fisheries Department in Zawlnuam Fishery Co-operative Society Assembly vawi 29-na a hmanpui","1389/2024-2025 Dated:Mamit the 31st of July, 2024: Vawiin khan Pi Laltleipuii, Director, Fisheries Department chuan Zawlnuam Fishery Co-operative Society Assembly Vawi 29-na Program,  YMA Hall, Vengpui Zawlnuam ah Khuallian niin hun a hmanpui a, Society hnenah tanpuina thilpek cheng Singhnih (Rs. 20,000) a hlan bawk. Fuihna thu sawiin sangha tharchhuah kawngah tun aia tan kan lak a ngaih nasat zia leh hma sawn ngei turin thu a chah a ni. Program zawhah hian Zawlnuam a  Fisheries Department Farm chu tlawhin, farm enkawltute kawmin hma lak zel dan tur a sawi pui a ni. Hei bakah hian Zawlnuam Fishery Co-operative Society in Can- Industry a din chu a tlawh bawk a ni. Nimin khan Dapchhuah YMA te kawmin, Fisheries Department hnuaia tanpuina a dawn atanga Fisheries Recreational Centre an siamna hmun tur te tlawhin hmalak dan tur a sawipui. DFDO Office, Mamit chu  tlawh nghalin, inkawmhona te neiin infuihtharna te an nei a. Attachment Loading attachment...",Dated: 31 st Jul 24 2:49 PM,https://dipr.mizoram.gov.in/post/director-fisheries-department-in-zawlnuam-fishery-co-operative-society-assembly-vawi-29-na-a-hmanpui